**NoseWork Begynder**

(fra 6 måneder)

NoseWork er en hundesport for alle, som har eksisteret i over 10 år, og for alvor er kommet rigtigt i gang herhjemme

NoseWork er inspireret af det arbejde, som specialsøgshunde møder i deres daglige virke.

NoseWork handler om at lære hunden at udføre et søg efter udvalgte dufte i forskellige miljøer. Vi arbejder med hundens naturlige instinkt og det fineste instrument den har, nemlig næsen.

NoseWork er for alle hunde og hundeejere. Det er ikke svært. Det kræver ikke dyrt udstyr. Alle kan være med. Man får en træt, glad og mentalt velstimuleret hund. Og værktøjer til timer og atter timers fantastisk samarbejde med sin hund

**Holdet her er for dig, som:** Er nysgerrig og mangler ideer til samarbejde og succes, uden nødvendigvis at have konkurrencegenet. Vil blive klogere og vil give din hund værdifulde timer i noget den absolut uden tvivl vil elske. I bliver klædt på til at kunne deltage i en NoseWork klasse 1 konkurrence – hvis du har konkurrencegenet

Hver træningstime (2 timer) består af: Praktik og teori

Du vil få en grundig indlæring i søg. Både i detekteret og parret

Og hunden vil blive fortrolig med duften Lavendel

Du vil få introduktion til 4 forskellige miljøer:

\* Beholdersøg

\* Rumsøg

\* Udendørssøg i afgrænset område

\* Køretøjssøg

Vi vil også komme omkring meldeadfærd. Vi arbejder naturligvis med belønningsbaseret træning.

**Teori uden hund, 1 x 1½ time Dato og tid:   
12. august kl. 18.30 til 20.00**

**Praktik med hund, 4 x 2 timer**

Dato og tid:   
19. august  
2. – 16. og 30. september  
Kl. 18.00 til 20.00

Pris kr. 975, incl. klikker med armbånd og lavendel

Max 6 hunde på et hold

Instruktør: Lene Frahm

Tilmelding: [fyn@dyrenesbeskyttelse.dk](mailto:fyn@dyrenesbeskyttelse.dk) eller ring 88774300